ઉલ્લેખનીય છે કે ભાજપમાં પ્રધાનમંત્રી પદની ઉમેદવારીને લઇને હોબાળો મચેલો છે. ભાજપમાં એક વર્ગ લોકસભા ચૂંટણી 2014 માટે ગુજરાતના મુખ્યમંત્રી નરેન્દ્ર મોદીને પ્રધાનમંત્રી પદના ઉમેદવાર તરીકે રજૂ કરવા માગે છે. બીજો એક વર્ગ અડવાણીના સમર્થનમાં છે. ભાજપનો મોટો વર્ગ નરેન્દ્ર મોદીની તરફેણમાં હોવાથી નારાજ અડવાણીએ ગોવાની કારોબારી બેઠકમાં હાજરી આપી ન હતી. આ ઉપરાંત ગોવાની બેઠક બાદ પાર્ટીના ઉચ્ચ હોદ્દાઓ પરથી રાજીનામું ધરી દીધું હતું.